JUMAL KÕNELEB
Tere tulemast arutlema selle üle, millest Jumal räägib.
Jumal räägib meiega otse südames.
Minu elu muutus sellest hetkest, mil õppisin kuulama Tema häält.
Kuulav palve, on selle kuulamine, mida Jumalal on meile öelda.
Jumal võib rääkida otse südames, aga Jumal räägib meiega ka oma Sõna
kaudu Jumala otsesest tahtest.
Jumal tahab ka sulle rääkida.
Kui oled seda saatesarja jälginud, siis tead ja oled loodetavasti
kuulnud tähelepanelikult, et Jumal soovib tõesti meie lähedal olla
ja rääkida otse, mis on Tema tahe minu ja sinu elu osas.
Oleme mõned korrad rääkinud, milline on Jumala tahe tervenemise osas.
Kas Jumal soovib, et oleksime terved või mitte?
Kas haigused on Jumalast või mitte? Oleme seda teemat palju käsitlenud.
Selgitasime, mitte oma kogemuste, vaid Jumala Sõnas öeldu põhjal,
mida Jumal ise ütleb selle kohta. Oleme Joyga sel teemal rääkinud.
Õigupoolest mõeldes, kas Jumal soovib tervendada või mitte,
ütleb Piibel väga selgelt, et Jumala tahe meie osas ei erine
ühegi hea lapsevanema soovist oma laste suhtes. Ükski täie mõistuse
juures olev lapsevanem ei taha lapsele muud kui head.
Seda enam Jumal, kes tõesti on hea. Ta soovib meile vaid head.
See tuleb Piiblis kaunilt esile.Matteuse 7:9-11 "Või missugune inimene on
teie seast, kellelt tema poeg palub leiba, ja ta annaks temale kivi?
Või kui ta palub kala, ja ta annaks temale mao?
Kui nüüd teie, kes olete kurjad, mõistate anda häid ande oma lastele,
eks palju enam teie Isa taevas anna häid ande neile, kes teda paluvad."
Taevaisa ei erine selles ühestki heast isast või emast, kes ei soovi
lapsele muud kui head. Kui mõni lapsevanem sooviks oma
lapsele haigusi või kasvajaid, oleks ta ise haige.
Seda inimest peetaks haiglaseks.
Ometi mõtleme me sageli Jumalast sedasi. Otsekui Ta tahaks meid
piinata, ärritada või sooviks meile halba. Ei! Taevaisa on hea Jumal.
Ta soovib meile vaid head! - See on iseenesestmõistetav.
Kui juba meie, inimesed, kes oleme, nagu su loetud kirjakohas öeldigi,
halvad, meil on paremaid ja halvemaid päevi, mõnikord oleme
head ja teinekord halvemad vanemad, soovime iseenesestmõistetavalt
oma lastele vaid head. Me tahame, et nad oleks terved.
Me soovime, et nende käsi käiks hästi ja neil oleks hea.
See on vanemate peamine igatsus.
Kui Jeesust nimetati heaks, ütles Ta: "Üksnes Jumal on hea!"
Kui palju siis Jumal meile head soovib! Sest Ta on armastus.
Piibel ütleb, et Ta on armastus ja Temas ei ole mingit pimedust!
Oleme rääkinud, et Jumal tõesti räägib, Ta räägib meie südames
ja oma Sõnas. Päris Piibli algusest alates on Jumal rääkinud.
Ta on rääkinud Aadamale ja Eevale, Aabrahamile, Moosesele, Iisakile.
Kogu see raamat on täis lugusi, mida Jumal on inimestele rääkinud
ja kuidas julged inimesed on seda Sõna tõsiselt võtnud
ja sellesse uskunud. Ning hakanud selle järgi elama.
Jumal on teinud seda, mida lubas. Täitnud oma lubadused.
Nende elus on juhtunud imesid ja tunnustegusid. Jumal räägib!
Mõnikord nõuab Jumala kõne uskumine või Jeesuse sõnadesse uskumine
meilt väga suurt julgust.
Need sõnad on nii erinevad sellest, mida tavaelus ringi käies kuuleme.
Sõnakõlksud ja jutud, palju sõnu.
Jeesuse sõnad on teistsugused. Need puudutavad meid teistmoodi,
sügavalt ja need on julged, suured lubadused.
Ta ütleb näiteks, et minu haavade kaudu te olete saanud terveks.
Piibel ütleb, et kõik, kes Jeesuse juurde tulid, said terveks.
Need on suured sõnad.
Kas me julgeme tõesti võtta neid sõnu tõsiselt?
See on kindlasti üks küsimus.
Kas me julgeme Jumala armastusel, millest rääkisid, Jumala headusel,
nendel sõnadel minna meie südamesse ja muuta meid seestpoolt?
Eriti tervenemisküsimustes.
Kui mu elu ja olukorrad räägivad midagi muud, kui ma olen haige
ja ometi loen siit, et Ta parandab mu haigused.
Kas ma julgen selles olukorras uskuda Jeesuse sõnu rohkem?
Kas ma julgen olla nii julge?
Meie Janiga olime nii veidrad.
Jumala headus üllatab alati.
Jumal on alati parem ja armastavam, kui oskame mõtelda.
Meie südamel on, et sinagi saaksid ilmutuse Jumala headusest.
Kõik, mida Jumal meile soovib, on üksnes hea.
Tema headus vapustab vahel.
Minulgi oli selline arusaam Jumalast, et Ta on üsna range.
Aga üks kirjakohtadest, mis vapustas oma headusega,
on 3. Johannese 1:2 "Armas, soovin sulle, et kõigis asjus sinu käsi
hästi käiks ja sa oleksid terve, nõnda nagu su hingegi lugu on hea."
Pange tähele: "Soovin sulle, et kõigis asjus sinu käsi hästi käiks
ja sa oleksid terve, nõnda nagu su hingegi lugu on hea."
Jumal ei soovi meile muud, kui et meil läheks hästi,
et me tuleks oma töödega toime ja oleksime terved.
Nagu Joy ütles, mõnikord tunduvad Jumala sõnad liiga suured,
otsekui liiga head, et olla tõsi. Ometi need on tõsi.
Tahame, et sinagi võiksid julgesti uskuda sellesse,
mis Sõna lihtsalt ütleb.
Ka siin öeldakse otse, et Issanda tahe on, et püsiksime tervetena.
Markuse 7:37 on kirjas: "Ja inimesed hämmastusid üliväga ja ütlesid:
"Kõik on ta hästi teinud" - Ta on kõik hästi teinud - "kurdid teeb ta
kuulma ja keeletumad rääkima!" Ta on teinud kõik hästi!
Nad hämmastusid üliväga. Ta on hämmastavalt hea.
Olgu, me räägime tervenemisest.
Lugesime neid imelisi kohti, kuidas kõik, kes Jeesuse juurde tulid,
said terveks ja Jesaja raamatus öeldakse, et ta kandis meie
haigused ja kandis meie valud. Aga kuidas? Kuidas need imelised
lubadused, need Jeesuse sõnad, mida Ta räägib,
saaksid tõelisuseks minu elus?
Kuidas minu põlved paraneksid, kuidas minu kõhutõved paraneks,
kuidas mu köha, peavalu või mingi tõsisem tõbi paraneks?
Kuidas see minu ihul nähtavaks saaks? See ongi oluline -
see pole lihtsalt sõna, mida lugeda, lihtsalt sõnakõlksud
või ilus lubadus. See on tõeline, päris tervis.
Mis toimib päris igapäevases elus. Vastus leidub jälle siin.
Vastus leidub siin. Nagu sa just ütlesid - me vajame usku.
Kust seda usku leida?
Vaatame siit, kuidas need Jumala antud lubadused saavad tõeks?
Siin see ongi! Ei pea ise nuputama. Heebrealaste 6:12 lõpus on kirjas:
"kes usu ja pika meele tõttu pärivad selle, mis on tõotatud."
Siin see on kirjas: "usu ja kannatlikkuse kaudu..."
Täna me räägime sellest esimesest: "usu kaudu". See tuleb usu kaudu.
Matteuse 9:27:"Kui Jeesus sealt edasi läks, järgis teda kaks pimedat,
karjudes ning üteldes:"Taaveti poeg halasta meie peale!" Kui ta siis
koju tuli, astusid pimedad ta juurde. Ja Jeesus küsis neilt:
"Kas te usute, et mina võin seda teha?" Nemad ütlesid talle:
"Jah, Issand!" Siis ta puudutas nende silmi ja ütles:
"Teile sündigu teie usku mööda!" Ja nende silmad avanesid."
Seda me üldiselt ei tahaks kuulda.
Oleks lihtsam, kui kodus istudes, näeks Issand mu häda ja vaeva
ja tuleb, siis kui ise otsustab, mu juurde ja tervendab mind.
Siis kui tema meelest on hea hetk. Aga Ta pole nii ütelnud.
Jeesuse sõnu ja tegusi uurides näeme, et Jeesus ei öelnud,
et istu ja oota! Ta ütleb, et see toimub usu kaudu.
Matteuse 9:22 ütleb Ta: "Tütar, ole julge, sinu usk on su päästnud!"
Ta ei öelnud sellele naisele, et mina tegin sind terveks,
vaid ütles, et sinu usk on teinud sind terveks!
"Mine rahuga ja ole vaba oma vaevast!"
Nii et vastus küsimusele: kuidas? See tuleb usu kaudu.
Minu oma usu kaudu.
See on sageli valus koht.
Kust see usk siis tuleb, kui seda usku ei ole?
Ka see vastus on Sõnas olemas.
Kui tervenemine tuleb usu kaudu, kui on vaja usku sellesse,
et ma saan terveks, kui Jeesus tahab seda mulle anda
minu oma usu kaudu, aga äkki minu usust ei piisagi?
Kas mul on piisavalt? Millest ma seda juurde väänan? Kas seda võib
üldse saada? Või on see ainult osadel? On see ainult Joyl?
Meile on öeldud: "Teil on selline usu vaim!" Täielik jama!
Meil pole mingit usuvaimu!
Me pole midagi muud teinud kui uurinud ja uurinud seda raamtut.
Kuni oleme leidnud vastuse. Kust see siis tuleb?
Kas see võib tulla? Kas usku võib juurde saada?
On ju selge, kui mulle sünnib minu usku mööda, siis ma ju vajan
tingimata rohkem usku. Ma pean saama usku juurde!
Mul on vaja usku tervenemise osas, usku, et Issand hoolitseb minu eest.
Ma vajan usku abielu alal, vajan usku lastesse puutuvas.
Oi, kuidas ma vajan usku igas asjas, sest ma vajan Tema abi!
Probleem on selles, et paljud meist jäävad ootama, et äkki ühel päeval
on mul usku. Äkki siis kui palvetan piisavalt või paastun või lasen
enda eest palvetada, või kui ootan. Ühel päeval mul ehk on usku.
Tahame rõhutada, et Piibel annab selge juhendi kogu eluks
ja ka selles küsimuses.
Kui mõtled, kust usk tuleb ja kuidas mu usk võiks kasvada:
see ei kasva oodates, paastudes ega palvetades rohkem või keeltes,
see ei kasva õliga võides, vaid see kasvab nii nagu Rooma 10:17 ütleb:
"Usk tuleb kuuldust, aga kuuldu Kristuse sõna kaudu."
Tahan öelda, et ka mulle isiklikult on see olnud raske.
Tundub, et ei jaksa.
Mul oli kõhuvaevusi ja Joy ütles alati, et loe rohkem Sõna.
Loe tervendamiskirjakohti ja usk kasvab.
Kui usk kasvab, siis kasvab usk imedesse ja vastuvõtmisvõime
ja tervenemine tuleb.
Mina ütlesin:"Jaa, jaa, ma tean!" Mõtlesin aga, et küllap kunagi
Issand tervendab. Siis võtsin ennast kokku ja taipasin,
et asi polnud selles, et Joy oleks olnud teoloogiliselt eksinud ja
minul oleks õigus selles osas, et Jumal mingi päev ehk tervendabki,
vaid minu omas laiskuses.
Seda polnud tore tõdeda. Tahan olla aus. Selles oli asi.
Ma ei jaksaks lugeda ja teha midagi selle asja jaoks.
Lootsin lihtsalt, et Jumal teeks seda minu eest.
Hea võrdlusena võib tuua spordi.
Igaüks teab, et peaksime liikuma, et meie vorm püsiks.
Tervis ei seisne ainult Jumala Sõna lugemises.
Peame enda eest ka hoolitsema.
Võime aga istuda kodus ja oodata aastaid ja vorm ei parane grammigi.
Võime igasuguseid ettekäändeid leiutada,
aga vorm ei tõuse. Sama on usuga.
Usk tervenemise osas ei saa kasvada enne, kui ise hakkad lugema Jumala
tervendavat Sõna. See iseenesest loob usku tervenemisesse.
Ja usu kaudu loob see iseenesest need imed. Nii see lihtsalt on.
Rooma 10:17 "Usk tuleb..." Usk tuleb! Iseenesest. Usk tuleb!
Tähendab, et usk võib tulla, usku võib saada juurde, usk tuleb!
See tuleb! Pole nii, et usku kas on või ei ole. Usk tuleb!
Ma võin usku juurde saada!
"Usk tuleb kuuldust, aga kuuldu Kristuse sõna kaudu."
Kristuse sõna kaudu! Jumala Sõna kaudu!
Jumala Sõna loob usku, Jumala Sõna teeb usku.
Jumala Sõna on nagu usutehas. Usutehas, mis teeb ja loob usku.
Sellest Sõnast see algab.
See Sõna teeb usku ja usk avab südame ukse nii,
et imed võivad juhtuda.
Kui ma vajan imet oma ihus, oma abielus, oma laste ellu
või majanduslikul alal, siis mida ma teen?
Ma vajan usku, usk tuleb Sõnast. Ma alustan siit. See paneb juhtuma.
Kui sul on palju usku, siis on sul suur võit elus.
Kui sul on palju Sõna, siis on sul suur võit elus.
Usk ja Sõna on nagu 1+1=2 Võib ka öelda, et usk = Sõna.
Kui vajad usku, loe Sõna.
Sellel teemal, sest Sõna on seeme, mis ise loob oma liigile vastavat vilja.
Kui vaid taipame, milline aardekirst see on!
Nende sõnade uurimine teeb imet, neil elualadel, kus ma imet vajan.
Ja ime sünnibki!
Kui ma mõistsin, et mu kõhuhädadest rääkides, et küsimus pole selles,
kas Joyl on õigus või mitte, ühel päeval mõtisklesin kirjakoha
"Issand, minu ravija" üle.
Mõtlesin: Issand on tõesti mu ravija
ja Ta parandab kõik mu haigused.
Sõna ütleb, et Ta annab kõik mu patud andeks ja
parandab kõik mu haigused.
Tegin seda ainult ühe päeva ja ka mitte terve päeva, vaid rongis
ja siis, kui oli aega. Kõhus oli kohe parem tunne.
Ei pidanudki midagi eriliselt endale pähe taguma,
lihtsalt rääkisin seda endale ja mõtlesin selle üle.
Sõna iseenesest lõi usku ja usk avas mu südame
tervenemist vastu võtma.
Imeline on, et see sünnib iga kord samamoodi. Iga kord.
Jumal tervendab iga kord samamoodi.
Iga kord kui haigus ründab, võib teha samamoodi.
Kui tahad lihtsamat varianti, siis see raamat on imeline.
Olen saanud loa seda reklaamida.
See on T. L. Osbournei kirjutatud raamat "Haiged paranevad".
Seda (soomekeelset raamatut) saab tellida Usu Sõna kirjastusest
www.uskonkirjat.net
See on vägev raamat, sest siia on kogutud kogu piiblist, Vanast ja
Uest Testamendist kõik tervenemist puudutav.
Otse Piiblist, sõnad mida näiteks Jeesus ütleb tervenemise kohta.
Näete, kui palju ma olen seda lugenud. See on päris räbal!
On ka uuem variant. Ka järgmist olen palju lugenud.
Olen lugenud seda kui lapsed on olnud haiged või mulle endale
on tulnud mõni tõverünnak.
Selle kaudu, võttes seda lugedes nagu ravimit. Mitu korda päevas,
korralikult, kuni Sõna läheb sisemusse, sulandub südamesse.
Sa tead, kui sul on usk, sest usk on teadmine (veendumus).
Pika lugemise järel tuleb korraga tunne:"Ma tean seda, et olen terve!"
Siis tervenemine juhtubki.
Märkasin, et see on hirmus lihtne!
Piibel ütleb, et Sõna on ravimiks kogu meie ihule.
On hea, et näitasid seda raamatut. Sest kui sul pole aimugi, kus
Piiblis asuvad tervenemiskirjakohad, siis osta parem selline raamat.
Kindlasti kõigis kristlikes raamatupoodides on eri teemadel
rääkivaid raamatuid ning sa leiad just need kirjakohad, mis räägivad
sel teemal, millel sina vajad usku. Täna me räägime tervenemisest.
Mõtled ehk, et ei jaksa. Parem võtan tavalist arstirohtu.
Mõtle kui palju kergem ja odavam on Jumala Sõna lugemine!
Samas ütlen, et tee, mis tundub sulle vajalik.
Küsisin ühel päeval meie kooli õpilastelt, kas keegi neist on
kunagi Jumala kaudu tervenenud. Mitmed tõstsid käe.
Keegi oli tervenenud eestpalve abil, keegi paranes
ülistusmuusikat kuulates, keegi kolmandal viisil.
Kõik variandid on lubatud. Mõni vajab tõesti ravi ja arstiabi.
Peamine on uskuda, et Jumal tahab sind tervendada.
Su isiklik usk sellesse tugevneb, juurdudes Jumala Sõnasse.
Kui loed seda nii kaua, et tead ja oled veendunud selles,
mis on Jumala tahe. Aamen.
Palvetame lõpetuseks. Tänu Issand, et saame koos tulla
su palge ette. Issand, näed iga vaatajat. Tead kõiki,
kes seda saadet praegu vaatavd. Tänu Püha Vaim, et oled meiega
siin stuudios, nõnda nagu sa oled igaühega seal kodus just nüüd.
Issand, tänan, et oled meie ravija! Sa oled hea Isa, kes tahab oma
lastele vaid head. Aitäh, et tänapäeval igaüks, kes on haige,
võib avada usus südame Sulle ja ja võtta sellel hetkel vastu
täieliku tervenemise igasse ihurakku kogu kehas. Jeesuse nimel.
Tänu, Issand! Tänu Sinu tervendava väe eest, mis on siin ja mõjutab
iga vaatajat kogu aeg. Jeesuse nimel. Aamen.
Aitäh vaatamast. Kui soovid toetada TV7 Eesti kanali tööd,
võid toetada meid annetusega. Saaja: Taevas TV7
Swedbank 221048388411 SEB 10220109461019
Õnnistust ja tervenemisi Jeesuse nimes!
Tõlge: Meeli Martin